stanford-oval/wikipedia huggingface dataset:
สตาร์ ไดรเวอร์ เทพบุตรพิชิตดวงดาว
ตัวละครหลัก

นักเรียนที่ย้ายมาเรียนต่อ ม. ปลาย ที่เกาะกางเขนใต้ โดยหวังจะหาความสนุกสนานในชีวิตวัยรุ่น เค้าพลาดเรือเที่ยวสุดท้าย จึงว่ายน้ำข้ามทะเลมายังเกาะนี้ด้วยความบ้าระห่ำ จนสลบไปและได้รับการช่วยชีวิตโดยวาโกะ เค้าได้ล่วงรู้ความลับของไซบอดี้เข้า และสามารถอัญเชิญ ทาวเบิร์น มาได้
มิโกะทิศใต้ประจำเกาะกางเขนใต้ คู่หมั้นของสุงาตะ เป็นคนร่าเริงสดใส เป็นเหมือนแกนกลางของกลุ่ม 3 สหาย ในวัยเด็กมีความฝันที่อยากจะเป็นนักร้องชื่อดัง แต่เมื่อเธอแอพริวอยเซ่ได้ด้วยความบังเอิญ ทำให้เธอรู้ว่า เพราะผนึกของมิโกะทำให้เธอไม่สามารถทำตามความฝันได้
ทายาทของตระกูลชินโด ผู้ที่สามารถแอพริวอยเซ่กับไซบอดี้ระดับราชา "ซาเมคห์" ได้ เขาถูกกันไม่ให้ออกไปยังโลกภายนอก เนื่องจากพลังเฟส 1 "เสาแห่งราชัน" และไซบอดี้ของเขา มีพลังแข็งแกร่งและอันตรายเกินไป
ไซบอดี้

ไซบอดี้ อาวุธโบราณในยุคอดีตที่พบในโบราณสถานบนเกาะกางเขนใต้ ผู้ที่จะขับได้ จำเป็นต้องมีสัญลักษณ์ซึ่งตรงกับ 1 ในไซบอดี้ทั้ง 22 ตน โดยแต่ละตัวจะมีรูปแบบการต่อสู้ต่างกันอย่างบางตัวเปลี่ยนตัวเองเป็นอาวุธบางตัวใช้อาวุธซึ่งแต่ละชิ้นจะมีชื่อต่างกันบางชิ้นเป็นชื่ออัญมณีบางชิ้นเป็นชื่อสถานที่ โดยสัญลักษณ์ที่ว่าจะได้รับการสืบทอดกันมาในตระกูลประจำสัญลักษณ์นั้นๆ เช่น ทาคุโตะ, สุงาตะ, วาโกะ แต่ในภายหลัง สมาพันธ์คิราโบชิ สามารถคิดค้นสร้างห้องควบคุม "โลงไฟฟ้า" และวิจัยเกี่ยวกับ "สัญลักษณ์ประดิษฐ์" ขึ้น ทำให้ผู้ไม่มีสัญลักษณ์ หรือสัญลักษณ์หายไป สามารถแอพพริวอยเซ่กับไซบอดี้ได้ถึงเฟส 2 เนื่องจากผนึกของมิโกะทั้ง 4 ทิศ ทำให้ไซบอดี้ขยับได้เฉพาะในช่วงซีโร่ไทม์เท่านั้น ในโลกปกติ ไซบอดี้จะเป็นเพียงรูปปั้นหินในโบราณสถาน ยกเว้นแต่เพียงทาวเบิร์นที่ไม่ปรากฏว่าอยู่ที่ใดกันแน่
รายชื่อไซบอดี้และไดรฟ์เวอร์ผู้ครอบครอง
| อักษรเรียก | ไดรฟ์เวอร์ | ไซบอดี้ | สัญลักษณ์ | รูปแบบสัญลักษณ์ | คลาสไซบอดี้ | สตาร์ซอร์ด |
| --- | --- | --- | --- | --- | --- | --- |
| Aleph | ฮอนดะ จอร์จ | อเลฟิสต์ |  | เทียม (สูญหาย) แท้ (ได้คืนภายหลัง) | นักรบ | - |
| Bet | วาตานาเบะ คานาโกะ | เบเทรด้า |  |   | นักรบ | - |
| Gimel | เรียว กินตะ | กิเมล็อก |  | แท้ | นักรบ | คอเรล |
| Dalet | ซีโมน อารากอน | ดาเลทอส |  | เทียม แท้ (ได้รับภายหลัง) | นักรบ | - |
| He | เคย์ มาโดกะ | เฮเกนต์ |  | แท้ | นักรบ | เปเร่อร์ |
| Waw | อาเงะมากิ วาโกะ | วาวน่า |  | แท้ | มิโกะ | - |
| Zayin | ทาคุมิ ทาเคโอะ | ซายนัส |  | แท้ | นักรบ | เกอนาต์ |
| Heth | นิจิ เคย์โกะ | เคทนา |  | แท้ | มิโกะ | - |
| Teth | โกดะ เท็ตสึยะ | เททริออต |  | เทียม  (สูญหาย) แท้ (ได้คืนภายหลัง) | นักรบ | - |
| Yodh | โอคาโมโตะ มิโดริ | โยด็อค |  | เทียม แท้ (ได้รับภายหลัง) | นักรบ | - |
| Kaph | ยาโนะ มามิ | คาฟแรต |  | เทียม | นักรบ | - |
| Lamedh | โบ สึคิฮิโกะ | ลาเมดอส |  | แท้ | นักรบ | ซาโดนิกซ์ |
| Mem | โย มิซุโนะ | เมมนา |  | แท้ | มิโกะ | - |
| Nun | ซากานะ (น้องปลา) | นุนนา |  | แท้ | มิโกะ | - |
| Samekh | ชินโด สุงาตะ | ซาเมคห์ |  | แท้ | ราชา |  |
| Ayin | โย มาริโนะ | อายน์กอท |  | เทียม | นักรบ | - |
| Pe | ชินาดะ เบนิโอะ | เพเชนต์ |  | เทียม (สูญหาย) แท้ (ได้คืนภายหลัง) | นักรบ | รูบี |
| Tsade | ได ทาคาชิ | ซาดิกต์ |  | แท้ | นักรบ | อเมทิสต์ |
| Qoph | อาตาริ โค | คอฟไลท์ |  | แท้ | นักรบ | โอปาเรอร์ |
| Resh | มิยาบิ เรย์จิ (สึนาชิ โทคิโอะ) | เรซบาล |  | แท้ (รับมาจากเรียวสุเกะ) | นักรบ | ดิมองต์ |
| Shin | มิยาบิ เรย์จิ (สึนาชิ โทคิโอะ) | ชินพาธี |  | แท้ (รับมาจากชินโงะ) | นักรบ | ตูร์กวาซ |
| Taw | สึนาชิ ทาคุโตะ | ทาวเบิร์น |  | แท้ | เจ้าชาย | เออเมอโรคด์ และ ซาเฟียร์ |
เพลงประกอบ

เพลงเปิดเรื่อง - เพลงปิดเรื่อง
"Gravity Ø" เพลงเปิดแรก (ตอนที่ 1-13) ขับร้องโดย Aqua Timez
"Cross Over" เพลงปิดแรก (ตอนที่ 1-13) ขับร้องโดย 9nine
"SHINING☆STAR" เพลงเปิดที่สอง (ตอนที่ 14-24) ขับร้องโดย 9nine (ตอนที่ 25 ซึ่งเป็นตอนจบไม่มีเพลงเปิด)
"Pride" เพลงปิดที่สอง (ตอนที่ 14-25) ขับร้องโดย SCANDAL
เพลงของมิโกะ
"Monochrome" (モノクローム [Monokurōmu]) เพลงของซากานะจัง (น้องปลา) ขับร้องโดย ฮารุกะ โทมัตสึ
"โคโมเรบิ โนะ คอนแท็คท์" (木漏れ日のコンタクト [Komorebi no Kontakuto], Sunbeam Contact) เพลงของอาเงะมากิ วาโกะ ขับร้องโดย ซาโอริ ฮายามิ
"Innocent Blue" (イノセント・ブルー [Inosento Burū]) เพลงของโย มิซุโนะ ขับร้องโดย รินะ ฮิดากะ
"อากิอิโระ โนะ อาเรีย" (秋色のアリア [Akiiro no Aria], Aria of Autumn Color) เพลงของนิจิ เคย์โตะ ขับร้องโดย อามิ โคชิมิซึ
Character Song
"Cross Over ～version les quatre filles" เป็นเพลงของมิโกะทั้ง 4 คน ได้แก่ ซากานะจัง (ฮารุกะ โทมัตสึ) อาเงะมากิ วาโกะ (ซาโอริ ฮายามิ) โย มิซุโนะ (รินะ ฮิดากะ) และ นิจิ เคย์โตะ (อามิ โคชิมิซึ)
ซึ่งเพลงนี้เป็น CD Character Song (Vol.01) ที่แถมมากับ DVD Blu-ray แผ่นที่ 5 (วางจำหน่ายวันที่ 25 พฤษภาคม 2554)
"First Galaxy" เพลงของสึนาชิ ทาคุโตะ ขับร้องโดย มาโมรุ มิยาโนะ
"อุเรอิ โนะ คุซาริ" (憂いの鎖 [Urei no kusari], The Sorrow Chain) เพลงของชินโด สุงาตะ ขับร้องโดย จุน ฟุคุยามะ
ทั้ง 2 เพลงนี้ เป็น CD Character Song (Vol.02) ที่แถมมากับ DVD Blu-ray แผ่นที่ 6 (วางจำหน่ายวันที่ 22 มิถุนายน 2554)
เกร็ด

วาวน่า มีลักษณะคล้ายกับ เคียวซันไชน์ และ เซลเลอร์มูน โดยเป็นการจงใจออกแบบให้คล้ายเซลเลอร์มูนเองโดย ชิเงโตะซึ่งเป็นคนออกแบบไซบอดี้ทั้งหมด แต่บังเอิญไปเหมือนกับเคียวซันไชน์ที่คล้ายกับเซลเลอร์มูน
เบเทรด้า และ อายน์กอท เป็นไซบอดี้ที่ชิเงโตะ ผู้ออกแบบ กล่าวว่าก็เป็นไซบอดี้คลาสราชา แต่เป็นเพียงการเล่นคำเท่านั้น โดย เบเทรด้า เป็นราชาแห่งผืนป่า และ อายน์กอท เป็นราชาตกบัลลังก์
แหล่งข้อมูลอื่น

เว็ปไซด์หลักของเรื่อง (ญี่ปุ่น)
(จากขวา) สึนาชิ ทาคุโตะ, อาเงะมากิ วาโกะ และ ชินโด สุงาตะ
สตูดิโอถ่ายภาพ

สตูดิโอถ่ายภาพ
สตูดิโอถ่ายภาพ (อังกฤษ: photographic studio) คือ สถานที่ทำงานสำหรับถ่าย พัฒนา พิมพ์ หรือทำซ้ำ ภาพถ่าย นอกจากนั้นอาจมีการฝึกฝนการถ่ายภาพและการแสดงภาพถ่ายในสตูดิโอถ่ายภาพด้วย สตูดิโออาจมีห้องมืด ห้องเก็บของ สตูดิโอที่เหมาะสมสำหรับการถ่ายภาพ จัดแสดง หรือพื้นที่สำหรับงานที่เกี่ยวข้อง สตูดิโอถ่ายภาพมักเป็นธุรกิจที่เป็นของช่างภาพเอง เป็นไปได้ว่า อาจจะมีผู้ช่วยหรือนักเรียน สตูดิโออาจมีขายภาพของเจ้าของสตูดิโอหรือช่างภาพอื่น
ในช่วงปีแรก ๆ ของศตวรรษที่ 20 ธุรกิจของสตูดิโอถ่ายภาพมีเพิ่มมากขึ้น จนเรียกว่า เอเจนซีภาพ (photographic agency) จนทำให้คำว่า สตูดิโอถ่ายภาพ ใช้กับความหมาย ว่าเป็นสถานที่ทำงานแทบทั้งนั้น
สตีเฟน แลง

| สตีเฟน แลง |
| --- | --- |
แลงในเดือนกุมภาพันธ์ ค.ศ. 2014
เกิด:  (1952-07-11) 11 กรกฎาคม ค.ศ. 1952 (72 ปี) นครนิวยอร์ก สหรัฐ
ศิษย์เก่า: วิทยาลัยสวาร์ธมอร์
อาชีพ: นักแสดง ผู้บรรยาย ผู้อำนวยการสร้าง ผู้เขียนบท
ปีปฏิบัติงาน: ค.ศ. 1981–ปัจจุบัน
คู่สมรส: คริสตินา วัตสัน (สมรส 1980)
บุตร: 4 คน รวมถึงลูซี
บิดามารดา: ยูจีน แลง (บิดา)
ญาติ: เจน แลง (พี่สาว)
สตีเฟน แลง (อังกฤษ: Stephen Lang; เกิด 11 กรกฎาคม 1952) เป็นนักแสดงชาวอเมริกัน เขาเป็นที่รู้จักจากบทบาทในภาพยนตร์เช่น ฆาตกรอำมหิต (1986), เกตตีสเบิร์ก, ทูมสโตน ดวลกลางตะวัน (1993), เทพเจ้าและนายพล, วีรบุรุษปล้นสะท้านเมือง, เรียกข้าว่า จารชนจ้องแพะ (2009), โรแนน นักรบเถื่อน (2011) และ ลมหายใจสั่งตาย (2016)
เขาเป็นที่รู้จักจากบทบาท พันเอก ไมลส์ ควอริตช์ ในภาพยนตร์เรื่อง อวตาร ของเจมส์ แคเมรอน (2009) ซึ่งทำให้เขาได้รับรางวัลแซทเทิร์น สาขานักแสดงสมทบชายยอดเยี่ยม จากการแสดงของเขา แลงกลับมารับบทบาทเดิมในภาพยนตร์ภาคต่อเรื่อง อวตาร: วิถีแห่งสายน้ำ (2022)
ชีวิตในวัยเด็ก

แลงเกิดเมื่อวันที่ 11 กรกฎาคม ค.ศ. 1952 ที่นครนิวยอร์ก เป็นบุตรคนสุดท้องของเทเรซาและยูจีน แลง ซึ่งเป็นนักธุรกิจที่มีชื่อเสียง แม่ของแลงเป็นคาทอลิกที่มีเชื้อสายเยอรมันและไอริช ในขณะที่พ่อของเขาเป็นชาวยิว ปู่ย่าของแลงเป็นผู้อพยพชาวยิวจากฮังการีและรัสเซีย เขามีพี่น้อง 2 คน ได้แก่ เจน ทนายความและนักเคลื่อนไหวทางการเมือง และเดวิด ซึ่งดำรงตำแหน่งผู้บริหารที่ REFAC ซึ่งเป็นบริษัทที่พ่อของพวกเขาก่อตั้งขึ้นใน ค.ศ. 1952 พ่อของแลงบริจาคทรัพย์สินสุทธิทั้งหมดของเขา (เกินกว่า 150 ล้านดอลลาร์สหรัฐ) ให้กับองค์กรการกุศล และไม่ได้ทิ้งมรดกไว้ให้ลูก ๆ ของเขา โดยเชื่อว่าพวกเขาแต่ละคนจำเป็นต้องเรียนรู้ที่จะพึ่งพาตนเองให้ได้
แลงเข้าเรียนที่โรงเรียนประถมศึกษาในจาเมกาเอสเตตส์ ควีนส์
สตีเวน มนูชิน

| สตีเวน มนูชิน |
| --- | --- |


รัฐมนตรีว่าการกระทรวงการคลังสหรัฐ คนที่ 77
ดำรงตำแหน่ง 13 กุมภาพันธ์ ค.ศ. 2017 – 20 มกราคม ค.ศ. 2021
ประธานาธิบดี: ดอนัลด์ ทรัมป์
ก่อนหน้า: แจ็ก ลิว
 
ข้อมูลส่วนบุคคล
เกิด: สตีเวน เทอร์เนอร์ มนูชิน  (1962-12-21) 21 ธันวาคม ค.ศ. 1962 (61 ปี) นครนิวยอร์ก, รัฐนิวยอร์ก, สหรัฐอเมริกา
คู่อาศัย: Louise Linton (engaged)
คู่สมรส: Heather deForest Crosby (1999–2014)
บุตร: 3
บุพการี: Robert Mnuchin Elaine Terner
การศึกษา: มหาวิทยาลัยเยล (ศิลปศาสตร์บัณฑิต)

สตีเวน เทอร์เนอร์ มนูชิน (อังกฤษ: Steven Terner Mnuchin, mah-new-chin, /məˈnuːtʃin/) เกิดเมื่อวันที่ 21 ธันวาคม ค.ศ. 1962 เป็นอดีตหุ้นส่วนของโกลด์แมน ซาคส์ และเป็นผู้จัดการอาวุโสและนักลงทุนกองทุนเฮดจ์ฟันด์ ปัจจุบันดำรงตำแหน่งรัฐมนตรีว่าการกระทรวงการคลังสหรัฐ คนที่ 77
เมื่อวันที่ 30 พฤศจิกายน ดอนัลด์ ทรัมป์  ดอนัลด์ ทรัมป์ ประธานาธิบดีสหรัฐอเมริกา ได้ประกาศเลือกมนูชินเพื่อเสนอชื่อเป็นรัฐมนตรีว่าการกระทรวงการคลังคนใหม่
แหล่งข้อมูลอื่น

สตีเวน มนูชิน ที่อินเทอร์เน็ตมูวีเดตาเบส
สต็อกพอร์ต

สต็อกพอร์ต
สต็อกพอร์ต (อังกฤษ: Stockport) เป็นเมืองในเกรตเตอร์แมนเชสเตอร์ ของอังกฤษ เมืองมีประชากร 136,082 คน (ค.ศ. 2001)
มีบันทึกเกี่ยวกับเมืองในชื่อเมืองว่า สโตกพอร์ต (Stokeport) ในปี ค.ศ. 1170 ในศตวรรษที่ 16 เป็นเมืองเล็ก ๆ ทางตอนใต้ของแม่น้ำเมอร์ซีย์ ปลูกปอและทำเชือก ในศตวรรษที่ 18 เป็นที่แรก ๆ ที่มีโรงงานทำผ้าไหม ในศตวรรษที่ 19 มีอุตสาหกรรมทำผ้าฝ้าย สต็อกพอร์ตยังเคยเป็นศูนย์กลางการทำหมวกของประเทศ โดยในปี ค.ศ. 1884 สามารถส่งออกหมวกได้มากกว่า 6 ล้านใบต่อปี แต่โรงงานผลิตหมวกสุดท้ายของสต็อกพอร์ตก็ปิดไปในปี ค.ศ. 1997
สตีเวน ซีกัล

| สตีเวน ซีกัล |
| --- | --- |
ซีกัลในงานโพลสตาร์อะวอร์ด เมื่อเดือนกุมภาพันธ์ พ.ศ. 2549
สารนิเทศภูมิหลัง
เกิด:  (1952-04-10) เมษายน 10, 1952 (72 ปี) แลนซิง รัฐมิชิแกน สหรัฐอเมริกา
คู่สมรส: มิยาโกะ ฟูจิตานิ (พ.ศ. 2518–2529)   เอเดรียน ลา รุสซา (พ.ศ. 2527–2530)   เคลลี เลอบรอก (พ.ศ. 2530–2539)
สตีเวน ฟรีเดอริก ซีกัล (อังกฤษ: Steven Frederic Seagal, เกิด 10 เมษายน 2495) เป็นนักแสดง ผู้ผลิตภาพยนตร์ ผู้เขียนบท ผู้กำกับภาพยนตร์ นักศิลปะการต่อสู้ ผู้ฝึกสอนไอคิโด นักดนตรี รองนายอำเภอสำรองและผู้ประกอบวิสาหกิจชาวอเมริกัน จบปริญญา มหาวิทยาลัย Fullerton แคลิฟอร์เนีย
ผลงานที่ผ่านมา

Above the Law (1988)
Hard to Kill (1990)
Marked for Death (1990)
Out for Justice (1991)
Under Siege (1992)
On Deadly Ground (1994)
Under Siege 2: Dark Territory (1995)
Executive Decision (1996)
The Glimmer Man (1996)
Fire Down Below (1997)
The Patriot (1998)
Get Bruce (1999)
Prince of Central Park (2000) – เป็นโปรดิวเซอร์
Exit Wounds (2001)
Ticker (2001)
Half Past Dead (2002)
The Foreigner (2003)
Out for a Kill (2003)
Belly of the Beast (2003) – ถ่ายทำในประเทศไทย
Out of Reach (2004)
Clementine (2004)
Into the Sun (2005)
Submerged (2005)
Today You Die (2005)
Black Dawn  (2005)
Mercenary for Justice  (2006)
Shadow Man (2006)
Attack Force (2006)
Flight of Fury (2007)
Urban Justice (2007)
Pistol Whipped (2008)
The Onion Movie (2008)
Kill Switch (2008)
Against The Dark (2009)
Driven To Kill หรือ Ruslan (2009)
The Keeper (2009)
On The Run หรือ Dangerous Man (2009)
สตูเดอเบเกอร์

| --- | --- |

อุตสาหกรรม: ยานยนต์
ก่อตั้ง: กุมภาพันธ์ ค.ศ. 1852
ผู้ก่อตั้ง: พี่น้องสตูเดอเบเกอร์
เลิกกิจการ: พฤษภาคม ค.ศ. 1967
สำนักงานใหญ่: เมืองเซาท์เบนด์ รัฐอินดีแอนา สหรัฐอเมริกา
ผลิตภัณฑ์: รถยนต์ (ในอดีต) เกวียน รถม้า บังเหียนม้า
บริษัทแม่: สตูเดอเบเกอร์ บราเธอร์ส แมนูแฟคเจอริ่ง คอมพานี
พี่น้องสตูเดอเบเกอร์ ผู้ก่อตั้ง จากซ้ายไปขวา (ยืน) ปีเตอร์ และจาค็อบ (นั่ง) เคล็ม เฮนรี และจอห์น
รถสตูเดอเบเกอร์ รุ่นปี ค.ศ. 1953
สตูเดอเบเกอร์ (อังกฤษ: Studebaker) เป็นบริษัทผลิตเกวียนและรถยนต์ของสหรัฐอเมริกาจากเมืองเซาท์เบนด์ รัฐอินดีแอนา เริ่มกิจการเมื่อปี ค.ศ. 1852 และก่อตั้งเป็นบริษัทเมื่อปี ค.ศ. 1868 ภายใต้ชื่อ สตูเดอเบเกอร์ บราเธอร์ส แมนูแฟคเจอริ่ง คอมพานี (Studebaker Brothers Manufacturing Company) เดิมเป็นบริษัทผลิตเกวียนสำหรับชาวนา เหมืองแร่ และกองทัพ
สตูเดอเบเกอร์เริ่มเข้าสู่ธุรกิจยานยนต์ด้วยการผลิตรถยนต์พลังงานไฟฟ้า ในปี ค.ศ. 1902 และรถยนต์น้ำมันเชื้อเพลิงในปี ค.ศ. 1904 โดยขายภายใต้ชื่อ "สตูเดอเบเกอร์ ออโต้โมบิล คอมพานี" (Studebaker Automobile Company) แผนกรถยนต์ของสตูเดอเบเกอร์ทำงานร่วมกับบริษัทการ์ฟอร์ดแห่งเมืองอิเลเรีย รัฐโอไฮโอ จนถึงปี ค.ศ. 1911 และบริษัทอี-เอ็ม-เอ็ฟ หลังจากปี ค.ศ. 1909 รถยนต์น้ำมันเชื้อเพลิงคันแรก ๆ ผลิตโดยสตูเดอเบเกอร์เพียงผู้เดียวออกจำหน่ายสู่ตลาดในเดือนสิงหาคม ค.ศ. 1912 ในช่วงเวลา 50 ปีถัดมา บริษัทสตูเดอเบเกอร์ได้สร้างชื่อเสียงในด้านของคุณภาพและความทนทาน หลังจากที่ประสบปัญหาทางการเงินหลายปี สตูเดอเบเกอร์ก็ได้เข้ารวมกับแพคการ์ดในปี ค.ศ. 1954 จนกลายเป็นสตูเดอเบเกอร์-แพ็กการ์ด คอร์ปอเรชั่น แต่ปัญหาทางการเงินของสตูเดอเบเกอร์นั้นใหญ่มากกว่าที่ผู้บริหารของแพคการ์ดได้คาดการณ์ไว้ จนในภายหลังชื่อแพคการ์ดถูกนำออกจากชื่อบริษัท บริษัทจึงเปลี่ยนชื่อกลับเป็น สตูเดอเบเกอร์ คอร์ปอเรชั่น ในปี ค.ศ. 1962 โรงงานที่เมืองเซาท์เบนด์ยุติการผลิตในวันที่ 20 ธันวาคม ค.ศ. 1963 และรถสตูเดอเบเกอร์คันสุดท้ายเลื่อนออกจากสายพานการผลิตที่เมืองแฮมิลตัน รัฐออนแทรีโอ ประเทศแคนาดาเมื่อวันที่ 16 มีนาคม ค.ศ. 1966
สถานพักตากอากาศ

สถานพักตากอากาศจะรวมโรงแรมและนันทนาการเข้าหลายอย่าง เช่นสระน้ำเป็นต้น
สถานพักตากอากาศ หรือ รีสอร์ต (อังกฤษ: resort) เป็นสถานที่ที่ใช้พักผ่อนหรือนันทนาการ ผู้พักใช้ในวันหยุดหรือวันพักผ่อน รีสอร์ตเป็นสถานที่หรืออาจเป็นเมืองหรือในบางครั้งอาจะเป็นสิ่งก่อสร้างการค้าที่บริหารโดยบริษัทเดียว เป็นสถานที่ที่มีสิ่งอำนวยความสะดวกครบครันสำหรับผู้มาพัก ทั้งอาหาร ที่พัก กีฬา สิ่งบันเทิงและศูนย์การค้า
เมืองที่มีรีสอร์ตอยู่หรือสถานที่ท่องเที่ยวหรือพักผ่อนเป็นส่วนสำคัญของกิจกรรมในเมือง มักจะเรียกว่าเมืองพักตากอากาศ (สถานที่พักตากอากาศ) หรือรีสอร์ตทาวน์ เมืองอย่างเช่น โซชีในรัสเซีย, ชาร์ม เอล-ชีคในอียิปต์, บาริโซในสเปน, กอร์ตีนาดัมเปซโซในอิตาลี, Druskininkai ในลิทัวเนีย, นิสหรือเฟรนช์ริวีเอราของฝรั่งเศส หรือนิวพอร์ต, โรดไอแลนด์ หรือเซนต์มอริตซ์, สวิตเซอร์แลนด์ หรือในเขตที่ใหญ่กว่าอย่าง ภูเขาอดีรอนเดค หรืออิตาเลียนริวีเอรา ที่เป็นที่รู้จักดี ส่วนวอลต์ดิสตีย์เวิลด์รีสอร์ตเป็นตัวอย่างที่โด่งดังของรีสอร์ตสมัยใหม่
รีสอร์ตถือเป็นจุดหมายปลายทางที่เพิ่มมากขึ้นกับนักท่องเที่ยวทั่วโลก ตัวอย่างเช่นประเทศไทยก็เป็นหนึ่งในจุดหมายปลายทางที่มีชื่อเสียง และรีสอร์ตในแถบอเมริกากลางและทะเลแคริบเบียนก็มีอยู่มากมาย
สตีเฟน แบล็กฮาร์ท

| สตีเฟน แบล็กฮาร์ท |
| --- | --- |

เกิด: สตีเฟน ที. แบล็กฮาร์ท  (1967-12-01) 1 ธันวาคม ค.ศ. 1967 (56 ปี) Hell's Kitchen, นิวยอร์ก ซิตี้
อาชีพ: นักแสดง
ปีปฏิบัติงาน: –ปัจจุบัน
สตีเฟน ที. แบล็กฮาร์ท (อังกฤษ: Stephen T.Blackehart) เป็นนักแสดงตัวละคร, นักเขียน และโปรดิวเซอร์ ชาวอเมริกัน
อาชีพ

แบล็กฮาร์ทเริ่มการศึกษาด้านศิลปะที่มหาวิทยาลัยเซาท์ฟลอริดา ภายใต้การดูแลของ Paul Massie นักแสดงที่ได้รับรางวัล BAFTA ก่อนจะย้ายไปต่างประเทศเพื่อเข้าเรียนที่ London Academy of Music and Dramatic Art ระหว่างศึกษาที่ LAMDA นอกเหนือจากหลักสูตรการศึกษาและการปฏิบัติตามปกติแล้ว แบล็กฮาร์ทยังศึกษาวิชาดาบภายใต้ปรมาจารย์การต่อสู้ที่มีชื่อเสียง Rodney Cottier และ John Waller  และได้รับการรับรองขั้นสูงจาก Society of British Fight Directors (ปัจจุบันเรียกว่า BASSC) เมื่อกลับมาที่สหรัฐเขากลายเป็นสมาชิกคนหนึ่งของโรงละคร Westside Repertory ของแมนฮัตตัน (ในเวลานั้นเป็นบริษัทละครคลาสสิกที่เก่าแก่ที่สุดในเมือง)  และเรียนที่ HB Studio ภายใต้ Uta Hagen และนักแสดงตัวละคร William Hickey
สตีเฟน เจ. ทาวน์เซนด์

| สตีเฟน เจ>  ทาวน์เซนด์ |
| --- | --- |
ทาวน์เซนด์ในเดือนมีนาคม ค.ศ. 2019
เกิด: ค.ศ. 1959 (อายุ 64–65 ปี) ไชน์เฟลด์ ประเทศเยอรมนีตะวันตก
รับใช้:  สหรัฐ
แผนก/สังกัด:  กองทัพบกสหรัฐ
ประจำการ: ค.ศ. 1982 – ปัจจุบัน
ชั้นยศ: พลเอก
บังคับบัญชา: ทราดอก ซีเจทีเอฟ – โอไออาร์ กองทัพน้อยพลร่มที่ 18 กองพลภูเขาที่ 10 ชุดกองพลรบสไตรเกอร์ที่ 3
การยุทธ์: การบุกครองเกรเนดา ปฏิบัติการเออเจินฟิวรี การบุกครองปานามา ปฏิบัติการจัสต์คอส ปฏิบัติการสนับสนุนประชาธิปไตย  สงครามต่อต้านการก่อการร้ายสากล สงครามในอัฟกานิสถาน ปฏิบัติการอนาคอนดา  สงครามอิรัก ยุทธการที่บะอ์กูบะฮ์  ปฏิบัติการแก้ปัญหาจากต้นกำเนิด การรบอิรัก  การรบซีเรีย 
บำเหน็จ: เหรียญกล้าหาญแห่งกลาโหม ร่วมกับตราเครื่องหมาย "ซี" เหรียญกล้าหาญกองทัพบก (2) เหรียญผู้บังคับบัญชาแห่งกลาโหม (2) ลีเจียนออฟเมอริต (2) เหรียญดาวบรอนซ์ (5) ชนะ/ ตราเครื่องหมาย "วี" เหรียญสรรเสริญแห่งกลาโหม เหรียญสรรเสริญ (6)
สตีเฟน เจ. ทาวน์เซนด์ (อังกฤษ: Stephen J. Townsend) เป็นนายพลสี่ดาวแห่งกองทัพบกสหรัฐ เขาเป็นผู้บัญชาการกองบัญชาการยุทธศึกษาและหลักนิยมทหารบกสหรัฐ และเป็นผู้บัญชาการกองทัพน้อยพลร่มที่ 18 ตั้งแต่เดือนพฤษภาคม ค.ศ. 2015 จนถึงเดือนมกราคม ค.ศ. 2018 ทาวน์เซนด์ทำหน้าที่ร่วมกับกองพลส่งทางอากาศที่ 82, กองพลทหารราบที่ 7, กรมทหารจู่โจมที่ 75, กองพลทหารราบที่ 78 และกองพลภูเขาที่ 10 เขาต่อสู้ในปฏิบัติการเออเจินฟิวรี, ปฏิบัติการจัสต์คอส และปฏิบัติการสนับสนุนประชาธิปไตย สำหรับภารกิจร่วมกับกองพลภูเขาที่ 10 เขาได้ทำหน้าที่ในสงครามในอัฟกานิสถาน โดยเป็นผู้นำกองกำลังในปฏิบัติการอนาคอนดา ทาวน์เซนด์กลายเป็นผู้บัญชาการทีมกองพลรบสไตรเกอร์ที่ 3 โดยนำทีมดังกล่าวเข้าร่วมยุทธการที่บะอ์กูบะฮ์ในสงครามอิรัก ตลอดจนเป็นผู้บัญชาการกองพลภูเขาที่ 10 ในสงครามในอัฟกานิสถาน ส่วนในเดือนพฤษภาคมปี ค.ศ. 2015 เขาได้เป็นผู้บัญชาการกองทัพน้อยพลร่มที่ 18 และในช่วงปลายเดือนสิงหาคม ค.ศ. 2016 เขาได้เป็นผู้บัญชาการกองกำลังเฉพาะกิจร่วมผสม – ปฏิบัติการแก้ปัญหาจากต้นกำเนิด จนกระทั่ง พลโท พอล อี. ฟังก์ ที่สอง ผู้บัญชาการกองกำลังทหารที่ 3 เข้ารับตำแหน่งต่อจากเขา
ชีวิตช่วงต้นและการศึกษา

ทาวน์เซนด์เกิดที่ไชน์เฟลด์ รัฐบาวาเรีย ในปี ค.ศ. 1959 โดยมีมารดาเป็นนักศึกษาศิลปะชาวเยอรมันและบิดาเป็นนักศึกษาแพทย์ชาวอัฟกานิสถาน ซึ่งเป็นผลมาจากความรัก เขาได้เป็นบุตรบุญธรรมในไม่นานหลังคลอดโดยครอบครัวทหารชาวอเมริกันในเยอรมนี พ่อบุญธรรมของเขาคือเจมส์ ทาวน์เซนด์ ซึ่งเป็นจ่านายสิบตรีในหน่วยหุ้มเกราะ ทาวน์เซนด์เติบโตขึ้นในกริฟฟิน รัฐจอร์เจีย และสำเร็จการศึกษาจากกริฟฟินไฮสกูลในปี ค.ศ. 1978 ต่อมา ทาวน์เซนด์สำเร็จการศึกษาจากวิทยาลัยนอร์ทจอร์เจียในปี ค.ศ. 1982 ด้วยวุฒิปริญญาตรีสาขาจิตวิทยา เขาได้รับหน้าที่เป็นทหารราบในหน่วยฝึกนายทหารกำลังสำรองกองทัพบกหลังจากนั้น
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สตีเฟน เจ. ทาวน์เซนด์
สตาเดีย

| --- | --- |
 
อุปกรณ์มือถือที่กำลังเปิดเกม มอร์ทัลคอมแบต 11 บนสตาเดียพร้อมตัวควบคุมอย่างเป็นทางการ
ผู้พัฒนา: กูเกิล
ชนิด: เกมคลาวด์
วันที่เปิดตัว: 19 พฤศจิกายน 2019; 4 ปีก่อน (2019-11-19)
ปิดบริการ: 18 มกราคม 2023; 21 เดือนก่อน (2023-01-18)
ระบบปฏิบัติการ: ข้ามแพลตฟอร์ม
เว็บไซต์: stadia.google.com
สตาเดีย (อังกฤษ: Stadia) คือระบบเกมที่เล่นผ่านเกมคลาวด์ พัฒนาโดยกูเกิล ไม่มีเครื่องเล่นเกมเฉพาะ โดยผู้เล่นจะเล่นผ่านเซิฟเวอร์ของกูเกิลโดยตรง ระบบเกมเป็นที่รู้จักในระหว่างการพัฒนาในชื่อโปรเจ็กต์สตรีม บริการนี้เปิดตัวผ่านเบต้าแบบปิดในเดือนตุลาคม พ.ศ. 2561 และเปิดตัวต่อสาธารณะในเดือนพฤศจิกายน พ.ศ. 2562 บริการนี้มีไว้เพื่อแข่งขันกับการสตรีมบนคลาวด์อย่างเพลย์สเตชันพลัสของโซนี่, จีฟอร์ซนาวของอินวิเดีย, ลูนาของแอมะซอน และเอกซ์บอกซ์คลาวด์เกมมิงของไมโครซอฟท์ ในช่วงแรก สตาเดียได้รับกระแสตอบรับผสมกันจากนักวิจารณ์ โดยคำวิจารณ์ส่วนใหญ่มุ่งไปที่คลังเกมที่มีอยู่อย่างจำกัดและการขาดฟีเจอร์ที่สัญญาไว้ ในตอนแรก กูเกิลตั้งใจที่จะพัฒนาเกมภายในองค์กรนอกเหนือจากการโฮสต์เกมที่ผลิตโดยบริษัทบุคคลที่สาม แต่ยกเลิกแผนนี้ในเดือนกุมภาพันธ์ พ.ศ. 2564 และปิดสตูดิโอ บริการยังคงขายเกมของบริษัทบุคคลที่สามต่อไป และกูเกิลได้นำเสนอเทคโนโลยีการสตรีมเกมเป็นผลิตภัณฑ์ไวท์เลเบล กูเกิลประกาศในเดือนกันยายน พ.ศ. 2565 ว่าจะปิดสตาเดีย บริการยุติการให้บริการอย่างถาวรในวันที่ 18 มกราคม พ.ศ. 2566 เวลา 23:59 น. ตามเวลาแปซิฟิก
สตาเดียสามารถเข้าถึงได้ผ่านอุปกรณ์โครมแคสอัลตราและแอนดรอยด์ทีวีบนคอมพิวเตอร์ส่วนบุคคลผ่านเว็บเบราว์เซอร์กูเกิลโครม และเบราว์เซอร์อื่น ๆ ที่ใช้ โครเมียม, โครมบุ๊ค และแท็บเล็ตที่ใช้โครมโอเอส และแอปมือถือสตาเดียบนอุปกรณ์แอนดรอยด์ที่รองรับ ตราบเท่าที่เวอร์ชันล่าสุดของเบราว์เซอร์โครมและแอปสตาเดียเวอร์ชันล่าสุดได้รับการติดตั้งแล้ว นอกจากนี้ยังมีโหมดทดลองที่รองรับอุปกรณ์แอนดรอยด์ทั้งหมดที่สามารถติดตั้งแอปมือถือสตาเดียได้  ในเดือนธันวาคม พ.ศ. 2563 กูเกิลได้เปิดตัวเว็บแอปพลิเคชันแบบโปรเกรสซีฟบนเบราว์เซอร์ไอโอเอสสำหรับสตาเดียทำให้สามารถเล่นเกมในเบราว์เซอร์ซาฟารีได้
สตาเดียสามารถสตรีมวิดีโอเกมไปยังผู้เล่นจากศูนย์ข้อมูลจำนวนมากของบริษัทที่ความละเอียดสูงสุด 4K และ 60 เฟรมต่อวินาที พร้อมรองรับวิดีโอช่วงไดนามิกสูง (HDR) ให้ตัวเลือกในการซื้อเกมจากร้านค้าพร้อมกับเกมที่เล่นฟรีให้เลือกมากมาย แม้ว่าบริการพื้นฐานจะให้บริการฟรีและอนุญาตให้ผู้ใช้สตรีมด้วยความละเอียดสูงสุดที่ 1080p การสมัครสมาชิกรายเดือนของสตาเดียโปรอนุญาตให้ผู้ใช้สตรีมความละเอียดสูงสุดที่ 4K, เสียงเซอร์ราวด์ 5.1, HDR และเสนอคอลเลกชั่นเกมฟรีที่เพิ่มขึ้นเรื่อย ๆ ซึ่งเมื่อกดรับแล้วจะยังคงอยู่ในห้องสมุดของผู้ใช้ทุกครั้งที่มีการสมัครสมาชิกรายเดือน ทั้งสองระดับช่วยให้ผู้ใช้สามารถเล่นเกมออนไลน์แบบผู้เล่นหลายคนได้โดยไม่มีค่าใช้จ่ายเพิ่มเติม สตาเดียถูกรวมเข้ากับยูทูบและฟีเจอร์ "การแชร์สถานะ" ทำให้ผู้เล่นสามารถเปิดเกมที่รองรับจากสถานะการบันทึกที่แบ่งปันโดยผู้เล่นอื่นผ่านลิงก์ถาวร บริการนี้รองรับคอนโทรลเลอร์เกมสตาเดียที่เป็นกรรมสิทธิ์ของกูเกิลรวมถึงคอนโทรลเลอร์ที่ไม่ใช่ของสตาเดียต่าง ๆ ผ่านการเชื่อมต่อยูเอสบีและบลูทูธ
คุณสมบัติ

สตาเดียคือระบบเกมที่มีฐานอยู่บนเซิฟเวอร์ของกูเกิล และไม่จำเป็นต้องมีอุปกรณ์เสริมใด ๆ เพียงแค่อุปกรณ์นั้นมีอินเทอร์เน็ตและรองรับกูเกิล โครมเท่านั้น 
สตาเดียสามารถทำงานได้ดีในการถ่ายทอดสดการเล่นเกมผ่านยูทูป ตามที่ ฟิลล์ แฮริสัน ของกูเกิลได้กล่าวถึงชื่อของ"Stadia" ว่าชื่อนี้คือชื่อพหูพจน์ของคำว่า "Stadium" (สนามกีฬา) เพื่อสะท้อนให้เห็นว่ามันจะเป็นแหล่งรวมความบันเทิง โดยที่ผู้ชมสามารถเลือกที่จะนั่งดูหรือมีส่วนร่วมไปกับเกมก็ได้
ด้วยการที่กูเกิลมีศูนย์เก็บข้อมูลกระจายตัวอยู่มากมายหลายพันที่ทั่วโลก ทางบริษัทจึงเชื่อว่าสตาเดียจะอยู่ในลำดับที่ดีกว่าสำหรับการเล่นเกมบนคลาวด์เมื่อเทียบกับบริการอื่น ๆ ที่ผ่านมา เช่น OnLive, PlayStation Now และ Gaikai เนื่องจากผู้เล่นส่วนใหญ่จะอยู่ใกล้กับสถานที่ตั้งของศูนย์ข้อมูลมากกว่าบริการเหล่านี้ สตาเดีย รองรับการถ่ายทอดสดเกมในระบบHDR โดยมีความเร็วภาพที่ 60 เฟรมเรทด้วยความคมชัดแบบ4K และในอนาคตอาจมีความเร็วภาพถึง 120 เฟรมเรท และรองรับความคมชัดระดับ8K เมื่อสมัครบริการแล้วผู้เล่นสามารถเริ่มเกมได้โดยไม่ต้องดาวน์โหลดเนื้อหาใหม่ไปยังอุปกรณ์ส่วนตัว ผู้เล่นสามารถบันทึกการเล่นหรือถ่ายทอดสดการเล่นของพวกเขาได้ในยูทูป  ผู้ชมการถ่ายทอดสดดังกล่าวที่สมัครใช้บริการสามารถเปิดเกมโดยตรงจากสตรีมด้วยสถานะการบันทึกเดียวกับที่พวกเขาดู  กูเกิลได้พัฒนาคอนโทรลเลอร์ของตนเองซึ่งเชื่อมต่อผ่านไวไฟโดยตรงไปยังกูเกิล จากงานเปิดตัว ของกูเกิลที่ใช้ชื่อ GDC 2019 keynote กูเกิลยืนยังว่าคุณสมบัติกูเกิล แอสสิสแทนต์ จะมีอยู่ในแผงควบคุม ซึ่งจะค้นหาวิดีโอที่เกี่ยวข้องและเป็นประโยชน์ซึ่งเกี่ยวข้องกับเกมที่พวกเขากำลังเล่นอยู่โดยอัตโนมัติเมื่อกดปุ่ม
พัฒนาการ

Project Stream เป็นสัญญาณแรกที่กูเกิลได้ประกาศให้ความสนใจในผลิตภัณฑ์วิดีโอเกม ก่อนหน้านี้ ทางบริษัทเคยมีข่าวลือว่ากำลังทำโครงการเยติตั้งแต่ปี พ.ศ. 2559 Google ได้ว่าจ้างผู้บริหารอุตสาหกรรมเกมฟิลล์ แฮริสัน และได้รับการว่าจ้างจากผู้พัฒนาระหว่างกิจกรรมอุตสาหกรรมในปี พ.ศ. 2561 ความแตกต่างหลักของ Project Stream จากบริการที่ผ่านมาเช่น OnLive, GeForce Now และ PlayStation Now คือความสามารถในการทำงานในเบราว์เซอร์ Chrome บนเดสก์ท็อปใด ๆ  The service uses AMD Radeon graphics hardware.
กูเกิลประกาศให้บริการในเดือนตุลาคม พ.ศ. 2561 ต่อมาไม่นานได้เปิดคำเชิญไปยังผู้ทดสอบเบต้าด้วยการเข้าถึง  Assassin's Creed Odyssey  ผู้เล่นสามารถสมัครเพื่อเข้าถึงการทดสอบและผู้ที่มีความเร็วอินเทอร์เน็ตขั้นต่ำสามารถเล่นเกมได้ในเบราว์เซอร์โครม ผู้ที่เข้าร่วมจะได้รับสำเนาของเกมฟรีเมื่อเบต้าหมดอายุ
สตาเดียได้รับการประกาศอย่างเป็นทางการระหว่างคำปาศรัยสำคัญของกูเกิลในปี พ.ศ. 2562 ที่งาน Game Developers Conference เมื่อเดือนมีนาคม พ.ศ. 2562โดยที่ เจดย์ เรย์มอนด์ เป็นหัวหน้าผู้พัฒนา
การรับรอง > ก่อนวางจำหน่าย

ในช่วงเบต้าบริการได้รับการตอบรับในด้านบวกจากผู้ที่ร่วมการทดสอบอย่างเกินความคาดหมาย|Verge preview|Polygon preview|Ars T preview}} และทำให้การสตรีมเกมเป็นทางเลือกที่ใช้แทนเกมพีซีได้ ผู้ตรวจสอบรายงานว่าบริการสตรีมมิ่งมีความล่าช้าต่ำและให้ความรู้สึกราวกับว่ากำลังเล่นเกมในเครื่อง ทั้งนี้ ผลที่ได้รับย่อมขึ้นอยู่กับความเร็วของไวไฟและความละเอียดของหน้าจอ จากการทดสอบโดยThe Verge หากใช้อินเทอร์เน็ตแบบมีสาย จะไม่มีปัญหาในเรื่องความลื่นไหลในการเล่นเกมเลย แต่จะมีการกระตุกบ้างหากใช้อินเทอร์เน็ตที่มีผู้ใช้มาก อย่างไรก็ตามแม้จะใช้การเชื่อมต่อผ่านสาย แต่สตรีมก็ไม่ได้มีความละเอียด 4K และบางครั้งก็ขาดหายบ้างเมื่อใช้การบีบอัดข้อมูล ผู้ร่วมทดสอบรายงานว่าจะได้รับประสบการณ์ที่ดีที่สุดหากใช้โครมบุ้ค พิเซล ของ กูเกิลเอง Polygon พบการบีบอัดเสียงของบริการที่เห็นได้ชัดเจน
Ars Technica ตั้งข้อสังเกตว่าลำดับการลงชื่อเข้าใช้ของ Project Stream นั้นง่ายกว่าบริการอื่น ๆ